Ɛeddan wussan sya ɣer da ttaken ttiɛad ttemlilin, Meryem txeddem taklut ma d Alvaro axeddim-is di taɣult n lbiɛ n yixamen, ixeddem daɣen taklut sya ɣer da maca deg wanect-a atas i wumi ikellax atas iwumi yečča idrimen, d axeddaɛ win yezran sseh-is ad yerwel fell-as, maca Meryem ur tezri ara ak anect-a seg waken yesɛa iles azidan yesɛdday iman-is zdat-s issa-s lehrir, yarra-s-ad adrar d luḍa, Meryem tamaɣbunt tumnit tefka-s ul-is , iqqar-as ayen akk ara tehwijed ay i-d-afed ɣer tama-m. Meryem d Alvaro mezgan akken uɣalen d imdukkel, yiwen wass tebbed-tt-id tebrat si teɣdemt teldi-tt tufa d Hakim argaz-is amezwaru anda id yenna d akken Meryem macci d tayemmat igerzen ur temɛin ara isuter i lqadi ad s-yekkes yelli-s, teɣli s ib eddi kawen ifadden-is tettheyar dina Alvaro ifares tagnit isuter-itt i zwağ, din teqbel imi ur tesɛi ara lextyar.